BR ปิดจ๊อบซื้อหุ้นคืนควักเงินกว่า 2 ลบ. เก็บ 650,000 หุ้น
BR ปิดจ๊อบซื้อหุ้นคืนควักเงินกว่า 2 ลบ. เก็บ  650,000 หุ้น
BR ปิดจ๊อบซื้อหุ้นคืนควักเงินกว่า 2 ลบ. เก็บ  650,000 หุ้น
7 มิ.ย. 2562

บริษัท บางกอกแร้นช์ จำกัด (มหาชน) หรือ BR ระบุว่า ตามที่ที่ประชุมคณะกรรมการบริษัท เมื่อวันที่ 21 พ.ย.2561 ได้กำหนดโครงการซื้อหุ้นคืนเพื่อการบริหารทางการเงิน โดยเป็นการซื้อในตลาดหลักทรัพย์แห่งประเทศไทย ระหว่างวันที่ 7 ธ.ค.2561 ถึงวันที่ 6 มิ.ย.2562 โดยกำหนดจำนวนหุ้นที่จะซื้อตามโครงการไม่เกิน 43 ล้านหุ้น คิดเป็นไม่เกินร้อยละ 4.71 ของหุ้นที่จำหน่ายได้แล้วทั้งหมด และมีวงเงินสูงสุดในการซื้อหุ้นคืนไม่เกิน 200 ล้านบาท ตามรายละเอียดในแบบรายงานการเปิดเผยการซื้อหุ้นคืนเพื่อการบริหารทางการเงิน (Form TS-1.2) ลงวันที่ 21 พ.ย.2561
ดังนั้นวานนี้ (6 มิ.ย.) บริษัทจึงได้สิ้นสุดโครงการซื้อหุ้นคืนเพื่อการบริหารทางการเงินและขอรายงานสรุปผลการซื้อหุ้นคืน โดยบริษัทซื้อหุ้นคืนได้เป็นจำนวน 650,000 หุ้น มูลค่ารวมทั้งสิ้น 2,004,296.49 บาท คิดเป็นร้อยละ 0.07% ของหุ้นที่จำหน่ายได้แล้วทั้งหมด